AGROEKOLOGIAREN ALDEKO UDALERRIEN SARERA ATXIKITZEKO ADIERAZPENA: BIDEZKOAGOA, OSASUNGARRIAGOA ETA JASANGARRIAGOA DEN ELIKADURA-POLITIKAREN ALDE

Nekazaritzako elikagaigintzaren sistemari (NS) esker, gizarte jakin batean gizakiak elikatzeko eginkizuna betetzen duten produktuak banatzen dira. Gaur egungo sistema globalizatuak, ordea, **eragin** handi-handia du **ingurumenean, gizartean eta ekonomian:**

* Elikagaien balio-katea oso desorekatuta dago, eta, **lehen mailako ekoizleek ekoitzi duten balioaren zati txiki baino txikiagoa jasotzen dutenez**, Estatuan errenta txikiena dutenetakoak dira. **Nekazaritzako elikagaigintzako ETE-ek** hamarkadak daramatzate **nekazaritzako errenta gero eta txikiagoa dela** ikusten[[1]](#footnote-1).
* Nekazaritzaren sektorean, **ia-ia bi milioi lanpostu galdu dira** 1976tik[[2]](#footnote-2), eta, **hamar urtean behin**[[3]](#footnote-3) **nekazaritzako ustiategien %10 desagertzen direnez**, penintsulako barruko aldeko landa-inguruneko despopulazioan dauka eragina.
* **Nekazaritzak eta abeltzaintzak gero eta menpetasun handiagoa dute erabilitako intsumoekin** (ongarriak, fitosanitarioak, haziak…), baita nekazaritzako elikagaigintzak eta banaketa handiak salmentetan duen *de facto* monopolioarekin ere.
* Ekoizpena eta kontsumoa euren artean deslotu direnez, **haustura** sortu da **landa-inguruneko lurraldeekin eta haien garapen ekonomikoarekin**[[4]](#footnote-4).
* **Gaur egungo elikadurarekin eta ariketa fisikoaren faltarekin lotutako** gero eta **gaixotasun kroniko eta heriotza goiztiar** gehiago daude. Gero eta arruntagoa da[[5]](#footnote-5) produktu fresko, osasungarri eta jasangarriak bidezko prezioan eskuratzeko aukerarik ez izatea, baina, batez ere, pertsona zaurgarrienen artean.
* **Gaur egungo elikadura-sistemak ez dira jasangarriak7**. Elikagaiak ekoizteko, egiteko, biltegiratzeko, banatzeko eta kontsumitzeko moduak hainbat eta hainbat substantzia toxiko darabiltza, hondakin ugari sortzen ditu (ongarriak, pestizidak eta mindak[[6]](#footnote-6)), elikagaiak alferrik galtzen ditu[[7]](#footnote-7), klima aldatzen ari da[[8]](#footnote-8) eta aurrekaririk gabe eraldatu ditu lurzorua zein paisaia. Hori dela eta, desertifikazioa[[9]](#footnote-9) sorrarazten du, ura alferrik galtzen du10, ekosistemetako ziklo biogeologikoak nahiz naturalak apurtu ditu eta azkar baino azkarrago ari da baliabide naturalak agortzen. Elikaduraren sektorea eragin handiena sorrarazten duen kontsumo-jarduera da, gure Estatuko kontsumo-aztarnaren %52,1ekoa da-eta[[10]](#footnote-10).

Agroekologia, ikuspegi hirukoitz moduan (zientzia, jarduketen multzoa eta proposamen politikoa), oinarria izan behar da, naturaren zein gizartearen arteko oreka berreskuratzeko, elikagaien ekoizpenaren, eraldaketaren, banaketaren, kontsumoaren eta hondakinen eragin kaltegarriak murrizteko eta tokiko elikadura-sistema jasangarriak bultzatzeko.

Ikuspegi hori bat dator elikadurak eta tokiko elikadura-politikek azken urteotan zenbait arlotan eta eskalatan nazioarteko agenda politikoan duten garrantzia gero eta gehiago aitortzeko prozesuarekin; esate baterako:

* [Aalborgeko Gutuna](http://habitat.aq.upm.es/indloc/aindloc_17.html) (1994).
* [Hiri Agenda Berria](https://habitat3.org/the-new-urban-agenda/) (III. Habitat Goi Bilera, Quito, 2016).
* Europako Ekonomia eta Gizarte Komiteak [«Hiri inguruko nekazaritzari» (2005/C 74/12)](http://eur-lex.europa.eu/legal-content/ES/TXT/?uri=CELEX%3A52004IE1209) buruz emandako irizpena edo [Hiri Inguruko Nekazaritzaren Gutuna](http://llaurantbarcelona.info/carta-lagricultura-periurbana/) (2010).
* 2030erako Agenda. Bertan, [Nazio Batuetako Garapen Jasangarrirako Helburuak](https://www.undp.org/es/sustainable-development-goals) azaltzen dira, eta Espainiako Gobernuak 2015ean sinatu zuen.
* [Milango](http://www.foodpolicymilano.org/wp-content/uploads/2015/10/Milan-Urban-Food-Policy-Pact-_SPA.pdf) Hiriko Elikadura Politikaren Ituna (2015).
* [Elikadura Egokirako Eskubidea lortzeko Borondatezko Gidalerroak](https://www.fao.org/3/y7937s/Y7937S.pdf) (FAO, 2015).
* [Ikuspegi agroekologikoak eta beste ikuspegi berritzaile batzuk nekazaritzaren jasangarritasunaren alde eta *elikaduraren segurtasuna zein nutrizioa* hobetzen dituzten elikadura-sistemen alde](https://www.fao.org/3/ca5499es/CA5499ES.pdf) (Munduko Elikaduraren Segurtasunerako Lantaldea, 2019).
* 2020an Europako Batzordeak aurkeztutako estrategiak: [*Etxaldetik mahaira*](https://eur-lex.europa.eu/legal-content/ES/TXT/?uri=CELEX:52020DC0381) eta [*2030erako*](https://eur-lex.europa.eu/legal-content/ES/TXT/HTML/?uri=CELEX:52020DC0380&from=EN) *biodibertsitatea*.

Estatu Espainolean, honako hauxe nabarmendu behar dugu: [Geure udalerrietatik sustatutako Elikaduraren Subiranotasunaren aldeko Gutuna](http://www.economiasolidaria.org/carta_soberania_alimentaria) (2014) eta [Elikaduraren Subiranotasunaren, Ingurumen Hezkuntzaren eta Lurraldearen Jasangarritasunaren aldeko Intervegas Ituna](https://intervegas.org/pacto/) (2015).

Elikadura garrantzitsua bada ere, Estatu Espainolak eta AAEE-ek ez dute behar besteko elikadura-politikarik, modu holistikoan XXI. mendeko nekazaritzako elikagaigintzaren sistemaren eta elikaduraren erronkei aurre egiteko. Agroekologiaren aldeko Udalerrien Sarearen ustez, **tokiko elikadura-politikatzat** hartzen ditugu tokiko erakundeen ekintza isolatuak edo elkartuak, haien helburua elikadura-sistemetan, elikadura-giroetan eta biztanleen dietetan esku hartzea denean.

Horrela, Agroekologiaren aldeko Udalerrien Sarea erakunde estatala da, eta honako hauxe helburu duten tokiko zein udalaz gaindiko erakundeak egituratzen ditu:

* Elikadurarako eta elikadura jasangarri zein osasungarrirako eskubidearekin konpromisoa hartzea.
* Agroekologian eta elikadura-sistema eraldatzen duten ikuspegi holistikoetan oinarritutako tokiko elikadura-politika jasangarrietan lan egitea.
* Estatuko errealitate desberdinetara egokitutako tokiko elikadura-sistemak sustatzen dituzten lurralde-eragile guztiek osatzen duten eremu anitzaren parte izan nahi izatea; esate baterako, tokiko eta udalaz gaindiko erakundeak, erakunde sozialen, eragile ekonomikoen eta tokiko ikerketa-eragileen laguntzaz, besteak beste.
* Elikadura-politiketan nahiz tokiko elikadura-sistemetako gobernantzaren hobekuntzan, lankidetza eta berrikuntzarako jakintzaren trukea bultzatzea.

Adierazpen honen bitartez, ongietorria ematen diegu honako hauxe partekatzen eta sustatzen duten udal, udalen elkarte, mankomunitate eta aldundi guztiei: ingurumena errespetatzen dituzten tokiko elikadura-sistema jasangarriak, inklusiboak, erresilienteak, seguruak eta dibertsifikatuak, biztanle guztiei janari osasungarri, jasangarri zein eskuragarria ziurtatzen dietenak, tokiko enplegua sustatzen dutenak eta agroekologiaren nahiz elikaduraren subiranotasunaren ikuspegiekin bat datozenak.

Hartara, **honako konpromiso hau hartzen dute udal sinatzaileek:**

* Neurri zehatzen eta berariazko neurrien bidez, ekintzarako planak abian jartzea.
* Betearazpenaren jarraipenerako eta ebaluaziorako tresna egokiak garatzea.
* Kohesioa eta etorkizunerako proiekzioa eskaintzen dituzten ideiak eratzea.

Zehatz-mehatzago, ekintzak zenbait arlotan garatuko dira:

* **Lurraldeko ekoizpenaren eta kudeaketaren arloan:**
	+ Hiri inguruko nekazaritza eta landa-ingurunearen nahiz hiri-ingurunearen arteko harreman orekatuak aitortzea.
	+ Ekoizleek arlo sozial, ekonomiko, politiko eta administratiboan garatzen duten jarduera profesional, ekologiko eta soziala aitortzea.
	+ Lurzoru emankorra zein jarduera agronomikoak zaintzea eta hiriko nahiz hiri inguruko inguruneko ekoizpen-gaitasuna leheneratzea.
* **Merkaturaketaren eta kontsumoaren arloan:**
	+ Zirkuitu laburretan oinarritutako hurbileko nekazaritza ekologikoa bultzatzea.
	+ Nekazaritzako lana, agroekologian oinarritutako kontsumoa eta nekazaritzako paisaia zein ondare kulturala balioestea eta sentsibilizatzea.
* **Tokiko administrazio publikoaren arloan:**
	+ Sailen arteko udalarteko koordinazioa sustatzea.
	+ Udaleko arautegiak eta baliabideak berrikustea eta egokitzea.
	+ Eragile anitzeko eta maila anitzeko partaidetzazko prozesuak sustatzea.
	+ Jakintza batera ekoiztea eta politika publikoak batera kudeatzea.
	+ Tokiko elikadura-politiketan egindako aurrerakuntzak ezagutzea.
* **Sarearen** mailan:
	+ Udalarteko lankidetza suspertzea, udalerrien sareak egituratzea eta hedatzea eta estatu-mailan nahiz nazioartean beste udal eta antzeko sare batzuekin partekatzea.
	+ Estatuko administrazio publikoko eta Europar Batasuneko beste maila batzuekin partaidetza eta komunikazioa sustatzea.

 Sinadura *(udaleko ordezkari baimenduaren, tokiko gobernuaren, mankomunitatearen, udalen elkartearen edo aldundiaren izena)*

 *(tokiko erakundearen izena)*  erakundeko ordezkari moduan

Eguna eta lekua

1. Termino errealetan, -%12,46. 2020ko 23.042,43 € vs 2003ko 26.323,90 €. MAPA, 2021 [↑](#footnote-ref-1)
2. EIN, 2019. Biztanleria aktiboaren inkesta. Madril: EIN. [↑](#footnote-ref-2)
3. EIN, 2019. Nekazaritzako ustiategien egitura. Madril: INE. [↑](#footnote-ref-3)
4. Kontseilu Ekonomiko eta Soziala. “El medio rural y su vertebración social y territorial.” Txostenen Bilduma, 1. zk. Madril: Kontseilu Ekonomiko eta Soziala, 2018. [↑](#footnote-ref-4)
5. Osasunari dagokionez, betiere, OMEren arabera, elikadurak, dieta desegokiaren bidez edo toxikoen ahorakinaren bidez, lotunea dauka kutsakorrak ez diren gaixotasun kronikoengatiko heriotzen %70ekin, minbizi-modalitateen laurdenak ere kontuan hartuta. Erakunde honek txostenak ere argitaratu ditu pestiziden osasun-eragin larriei buruz eta gaur egun 2.000 milioik lagunek baino gehiagok pairatzen dituzten gehiegizko pisuaren eta loditasunaren epidemiari buruz, batez ere emakumeak astintzen dituela kontuan hartuta. Sarritan dietarekin lotuta dauden gaixotasun kronikoak Europako urteko osasun-gastuaren %80rainokoak dira, eta, kopuru horretatik, %3 baino ez da prebentziorako erabiltzen. [↑](#footnote-ref-5)
6. Carricondo, Ana eta Peiteado, C. 2010. ¿Quien contamina cobra? Relación entre la Política Agraria Común y el medio ambiente en España. Madril: SEO-Birdlife eta WWF-España. [↑](#footnote-ref-6)
7. Ekoizten diren elikagaien herenak baino gehiago alferrik galtzen dira elikakatean. [↑](#footnote-ref-7)
8. Elikadura-sistemak berotegi-efektuko gasen %30 isurtzen ditu guztira, eta, bertan, abeltzaintza intentsiborako erabiltzen diren zerealak eta proteaginosoak ereiteko baso-soilketarekin lotuta dagoen zati handi bat sartzen da: <http://www.fao.org/food-loss-and-food-waste/es/> [↑](#footnote-ref-8)
9. Espainiako azaleraren %65eraino basamortutzeko arrisku handia edo oso handia dago, ekoizpen-gaitasuna eta horrekin lotutako biodibertsitate basatia zein landua modu larrian galdu direlako. [↑](#footnote-ref-9)
10. [Espainiako Kontsumoaren Jasangarritasuna.](https://www.consumo.gob.es/es/system/tdf/prensa/Informe_de_Sostenibilidad_del_consumo_en_Espan%CC%83a_EU_MinCon.pdf?file=1&type=node&id=1126&force=) [↑](#footnote-ref-10)